Komunuma fridujo

Komunuma fridujo estas fridujo situanta en publika spaco, kiu estas komune uzata de membroj de komunumo. Ili estas speco de reciproka helpprojekto kiu ebligas, ke manĝo estu kunhavata ene de komunumo. 

La celo de tiu iniciato estas tiel ke la fridujo estu plenigita per produktoj — donacoj, nevenditaj aĵoj aŭ produktoj preter la limdato  — de najbaroj, butikistoj aŭ restoraciistoj. Ili ebligas al la plej malriĉaj nutri sin kaj eviti manĝaĵmalŝparon .

La fridujo funkcias tiel, ke lokaj butikoj kaj produktantoj, same kiel individuaj membroj de la komunumo, alportas tien manĝaĵon, kiun ili mem ne bezonas, kaj se ili deziras, ili ankaŭ povas preni manĝaĵojn lasitajn tie de aliaj. Ĉiu ajn senescepte ankaŭ rajtas uzi la fridujon, simple venante al la fridujo por preni manĝaĵon eĉ sen lasi ion ajn tie. 

Kelkaj komunumaj fridujoj estas organizitaj de volontuloj kiuj aĉetas manĝaĵojn per donacita mono. La celo estas redukti manĝaĵmalŝparon, provizi manĝhelpon kaj plifortigi komunuman spiriton. Ĝi ankaŭ povas havi bretojn por sekaj varoj aŭ frostujon, kaj foje ankaŭ haveblas aliaj produktoj ol manĝaĵoj. Fridujoj kutime havas limigojn pri donacoj: ekzemple, kelkaj permesas nur donacojn de nemalfermitaj pakaĵoj aŭ vegetaran manĝaĵon. 

Eble ekzistas aliaj agadoj asociitaj kun fridujoj, kiel kuirado, kultivado de manĝaĵoj aŭ reciklado de vestaĵoj. Komunuma fridujo povas troviĝi, ekzemple, en lernejo, vendejo aŭ komunuma centro, aŭ flanke de la strato. 

Defioj ĉirkaŭ komunumfridujoj inkludas konservi purecon, certigante manĝaĵsekurecon, kaj certigante ke la reciproka helpmodelo de komunumfridujoj ne estas misuzita (ekz., ke neniu profitas el la manĝaĵo, t.e. postvendas ĝin).

 Referencoj 

 Vidu ankaŭ 
 manĝaĵa banko
 Manĝaĵa malŝparo
 senpaga vendejo

 Eksteraj ligiloj 

Kategorio:Kunlaboreca ekonomio
Kategorio:Bonfarado
Kategorio:Malriĉeco
Kategorio:Filantropio
Kategorio:Hejtado, ventolado kaj klimatizado